Im Rahmn vo da Vorbereitung vo de Plän vo de USA zur Invasion vom Irak is's darafhin innahalb vo da NATO zu ana schwern Krisn kemma: Bei da Frag, ob da Türkei präventiv Abwehrsysteme (deitsche Patriot-Luftabwehrraketen) breit gstellt wern sulltn, damit sie si, im Fall vo am  Angriff afn Irak, gega eventuelle Gegnogriffe verteiding ko, håm Frankreich und Belgien a Veto eiglegt. Deitschland håd se dem Veto späta ogschlossn (des alladings erst nach Fristablauf; rein formal btrachtet is as deitsche Veto daher ungültig, politisch wars deshalb aba ned weniga brisant). Des hot zu ana Vastärkung vo de vorher scho vorhandnen transatlantischn Vastimmungn zwischn de Lända und Russland af da oan Seitn und de USA und Großbritannien af da andan Seitn gführd. Unklar is, ob si der Riss durchs  Bündnis af seine langfristige Perspektive nach 2008 (also nach Ablauf vo da zweitn Amtszeit vom George W. Bush) als aus Sicht vo de USA relevantes Militärbündnis no auswirkt.